Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18731

6. fejezet Helikopter repülőtér szolgálatok 6.1 Tűzoltó és mentő szolgálat Általános rész Bevezető Megjegyzés : Ezek az előírások kizárólag felszíni és emelt szinten létesített helikopter repülőterekre vonatkoznak. Az előírások kiegészítik a 14. Annex I. kötet 9.2 szakasz repülőtéri tűzoltó és mentő szolgálatokra vonatkozó előírásait. A tűzoltó és mentő szolgálat legfőbb célja és feladata az életmentés. Ezért az előírások elsősorban a helikopter repülőtéren és annak közvetlen környékén bekövetkező forgószárnyas légi-jármű balesetekre vagy repülési eseményekre vonatkoznak, mert ez az a terület, ahol a legnagyobb lehetőség adódik az életmentésre. Minden esetben fel kell tételezni a tűzoltás lehetőségét és szükségességét, mivel a tűz közvetlenül a forgószárnyas légi-jármű balesete illetve repülési eseménye után, vagy a mentési műveletek alatt bármikor bekövetkezhet. A túlélhető forgószárnyas légi-jármű balesetek hatásos mentésének legfontosabb tényezői a következők: a mentésben résztvevő személyek kiképzése, az igénybe vett felszerelések hatékonysága, a beavatkozás gyorsasága, azaz a sebesség, amellyel a tűzoltó és mentő szolgálatok személyzete és felszerelései bevethetők. Az emelt szinten létesített helikopter repülőtér esetében az épület vagy bármely egyéb szerkezet tűzvédelmét, amelyen a helikopter repülőtér elhelyezkedik, illetve ennek követelményeit nem vettük figyelembe. A helikopter leszállási helyekre vonatkozó tűzoltó és mentő szolgálati előírásokat a Helikopter Repülőtér Kézikönyv tartalmazza. A biztosítandó védelmi szint 6.1.1 Ajánlás — A tűzoltó és mentő szolgálatok által biztosítandó védelem szintjét általában a helikopter repülőteret várhatóan igénybe vevő legnagyobb forgószárnyas légi-jármű legnagyobb hosszúsági méretének alapján, a 6-1. táblázattal összhangban határozzák meg, kivéve azt a kevéssé igénybe vett helikopter repülőteret, amelyen a légi-jármű mozgások száma alacsony. Megjegyzés : A felszíni és az emelt szinten létesített helikopter repülőtér tűzoltó és mentő felszerelési és szolgálatai meghatározásával kapcsolatos útmutatót az illetékes hatóság részére a Helikopter Repülőtér Kézikönyv tartalmazza. 6.1.2 Ajánlás — A kisebb forgószárnyas légijárművek üzemelésének várható időszakai alatt a helikopter repülőtér tűzoltó kategóriája mérsékelhető azon legnagyobb típusnak megfelelő kategóriára, amely az adott időszakban a létesítményt várhatóan igénybe veszi. Tűzoltó anyagok 6.1.3 Ajánlás — Az alapvető tűzoltó anyag a B. minimális teljesítmény szintnek megfelelő oltóhab. Megjegyzés : A tűzoltóhab fizikai jellemzőiről valamint a megfelelő minimális B. teljesítmény szint eléréséhez szükséges tulajdonságairól szóló tájékoztatás a Repülőtér Szolgálati Kézikönyv I. részében található. 6.1.4 Ajánlás —Az oltóhab készítéshez szükséges víz valamint a kiegészítő anyagok mennyisége feleljen meg a 6-2. vagy 6-3. táblázatban valamint a 6.1.1 pontban meghatározott helikopter repülőtér tűzoltó kategóriának. 2007/70/II. szám Megjegyzés : Az emelt szinten létesített helikopter repülőtérre meghatározott vízmennyíséget nem kell a helikopter repülőtéren vagy annak közvetlen közelében tárolni, ha megfelelő túlnyomásos vezetékes vízrendszer áll rendelkezésre és ez rendelkezik a szükséges kapacitással. 6.1.5 Ajánlás — A felszíni helikopter repülőtéren az oltóhab készítéshez szükséges víz egy része vagy egésze helyettesíthető más kiegészítő anyaggal is. 6.1.6 Ajánlás —A tűzoltóhab kibocsátás mennyisége ne legyen kevesebb, mint a 6-2. vagy 6-3. táblázat megfelelő oszlopában meghatározott érték. A kiegészítő anyag kibocsátás mennyiségét az felhasznált anyag leghatásosabb alkalmazásához válasszák meg. 6.1.7 Ajánlás — Az emelt szinten létesített helikopter repülőtéren biztosítsanak egy legalább 250 liter/perc kapacitású, megfelelő oltóhab-sugár szórófejjel ellátott tűzoltó tömlő vezetéket. A 2. és 3. kategóriájú létesítmény esetében biztosítsanak legalább további két darab monitor szórófejet, amelyek rendelkeznek az előírt kibocsátási mennyiség kapacitással és különböző helyeken vannak felszerelve. Erre azért van szükség, hogy bármilyen időjárási körülmények esetén a helikopter repülőtér bármely részén alkalmazható legyen az oltóhab és a lehető legkisebbre csökkentsék annak lehetőségét, hogy egy esetleges forgószárnyas légi-jármű baleset következtében mindkét szórófej működésképtelenné váljon. 6.1.8 Ajánlás — Az emelt szinten létesített helikopter repülőtér mentőfelszerelését a létesítmény közvetlen közelében tárolják. Megjegyzés : A helikopter repülőtéren biztosítandó mentőfelszerelésekről szóló útmutatót a Helikopter Repülőtér Kézikönyv tartalmazza. Beavatkozási idő 6.1.9 Ajánlás — A felszíni helikopter repülőtéren a tűzoltó és mentő szolgálatok gyakorlati célja optimális látási körülmények és talajviszonyok között a lehetőleg kettő percet meg nem haladó beavatkozási idő elérése illetve biztosítása. Megjegyzés : A beavatkozási idő a tűzoltó és mentő szolgálatok első riasztásától eltelt idő addig, amíg az első beavatkozó gépjármű(vek) vagy egység(ek) megfelelő helyzetbe kerülnek és megkezdik a beavatkozást úgy, hogy legalább a 6-2. táblázatban meghatározott tűzoltóhab kibocsátási mennyiség 50 %-át alkalmazzák. 6.1.10 Ajánlás — Az emelt szinten létesített helikopter repülőtéren vagy annak közvetlen közelében a forgószárnyas légijárművek üzemeltetése alatt a tűzoltó és mentő szolgálat azonnali beavatkozásra készen álljon. 6-1. táblázat: Helikopter repülőtér tűzoltó kategóriák Helikopter repülőtér kategória Forgószárnyas légi-jármű legnagyobb hossza # H1 0.00 métertől 14.99 méterig H2 15.00 métertől 23.99 méterig H3 24.00 métertől 34.99 méterig # A forgószárnyas légi-jármű teljes hossza forgószárnytól (orrtól) a hátsó rotorokig. 2007/70/II. szám 6-2. táblázat: A tűzoltó anyagok legkisebb felhasználható mennyisége a felszíni helikopter repülőtér esetében B. teljesítmény szintű oltóhab Kiegészítő tűzoltó anyagok (választható anyagok) Helikopter repülőtér kategória

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes